Kibernaptár

A szülők és pedagógusok felelőssége a digitális képernyőhasználatban középiskolától a fiatal felnőtt korig
2025-10-21 17:00 - 21:00 (Europe/Budapest) | Bálna Honvédelmi Központ Bunker kávézó, Fővám tér 11–12., Budapest, 1093
A Nők Hangja Alapítvány harmadik klubestje továbbviszi az előző témáját, amely a digitális forradalom sötét oldala és a szülők felelőssége, – ezúttal már a tinédzser és fiatal felnőttekre gyakorolt hatását vizsgálva.
A klubestre a belépés ingyenes, de regisztrációhoz kötött! Regisztráció: info@nokhangjaalapitvany.hu email címre küldött regisztrációs kérelemmel.
Szakértőink:
– Dr. Baracsi Katalin, LL. M családjogi és infokommunikációs szakjogász, internetjogász, közösségi média tréner
– Adámi Zsanett doktorjelölt egyetemi tanársegéd, kommunikációs szakértő
– A beszélgetést vezeti: Dr. Molnár Andrea, a Nők Hangja Alapítvány elnöke
Kérdezz-felelek a szakértőktől: 18.45–19.15 óra
Workshop: haj-és fejbőr elemzés Zádori Borbála fejbőr terapeutával 19.15-20.00 óra

Küzdelem az igazságért a generatív mesterséges intelligencia korában
2025-10-21 00:00 - 23:59 | Széchényi István Egyetem Deák Ferenc Állam- és Jogtudományi Kar, Áldozat utca 12., Győr, 9026, Hungary
A jog és a jogtudomány egyik legfontosabb alapfogalma az igazság. A jognak igazságosnak kell lennie, sok esetben a jogi eljárások célja az igazság kiderítése, illetve az igazságnak bizonyuló tényekhez és kijelentésekhez sokszor kapcsolódik különleges joghatás. A világ azonban egy olyan korszakba lépett, ahol bárki percek alatt készíthet meggyőző hamis videót, hangfelvételt vagy képet, ezt a generatív mesterséges intelligencia minden képzeletet felülmúló fejlődése segítette elő. Ebben az új digitális valóságban nemcsak az álhírek terjedése jelent problémát: az igazi veszély az, hogy az igazság maga válik támadhatóvá. Danielle Citron és Robert Chesney 2018-ban alkotta meg a „hazugok osztaléka” (liar’s dividend) fogalmat: eszerint ahogy a társadalom rájön, hogy bármit meg lehet hamisítani, a valódi bizonyítékokat is könnyű lesz letagadni és „MI-generált fake news-nak” bélyegezni. Ezek után hogyan hihetünk bárminek?
A helyzetet tovább súlyosbítja az „MI-latyak” (AI slop): az értelmetlen, alacsony minőségű, ám tömegesen előállított tartalmak áradata, amely elárasztja a közösségi médiát, a hírportálokat, a keresőmotorokat, sőt még a tudományos és szakmai tereket is. Ez a digitális „zaj” lassan ellehetetleníti, hogy megkülönböztessük a hiteles tudást a puszta utánzattól.
A konferencia célja, hogy közösen keressük a választ: hogyan védhető meg az igazság és a hitelesség ebben az új korszakban? Hogyan reagálhatnak a bíróságok, a szabályozók, a tudományos közösség és a társadalom? Vajon megőrizhető-e a bizalom az információban, vagy a bizonytalanság lesz az új norma? A tét nem kisebb, mint az igazság jövője.

VII. Kiberbiztonsági Játs(s)zMa vetélkedő
2025-10-20 09:00 - 2025-10-30 12:00 | Online
A Belügyi Tudományos Tanács és a Nemzetbiztonsági Szakszolgálat Nemzeti Kibervédelmi Intézet közös szervezésében, a Nemzeti Közszolgálati Egyetem, a Semmelweis Egyetem Egészségügyi Közszolgálati Kar, valamint az Egészségbiztonság Nemzeti Labor Adatvezérelt Egészség Divízió szakmai támogatásával az Európai Kiberbiztonsági Hónap magyarországi kampánya keretében Kiberbiztonsági Játs(s)zMa címmel hetedik alkalommal kerül megrendezésre az online vetélkedő.
A vetélkedő első napján a belügyi rendészeti ismereteket oktató köznevelési intézmények tanulói, valamint az egészségügyi köznevelési intézmények tanulói vesznek részt, a második napon a rendvédelmi technikumok tanulói és a felsőoktatás hallgatói, a harmadik napon a Belügyminisztérium és az önálló belügyi szervek által delegált kollégák, illetve az egészségügyben dolgozók, a negyedik napon a hallássérült személyek átlagos informatikai, felhasználói ismeretekkel rendelkező csapatai.
A verseny győztes csapatának nyereménye a vándorkupa, mely minden évben a nyertesnél marad, majd a következő évben tovább adja.

Alfáktól Omegáig – Digitális Gyermekjóllét Konferencia és Kiállítás Iránytű a digitális neveléshez
2025-10-18 00:00 - 23:59 | Falk1 Rendezvényközpont, Falk Miksa u. 1, Budapest, 1055
A gyermekek digitális jólléte – közös felelősségünk!
A gyerekek digitális világban nőnek fel – de vajon mi, felnőttek, fel vagyunk készülve arra, hogy biztonságosan kísérjük őket ezen az úton?
Ha szülőként, pedagógusként vagy szakemberként szeretnéd érteni, segíteni és tudatosan alakítani a gyerekek online életét, ez a konferencia neked szól.
Az „Alfáktól omegáig” eseménysorozat részeként ismét megrendezzük a Digitális Gyermekjóllét Konferenciát és Kiállítást, ahol a téma hazai szakértői segítenek eligazodni a digitális nevelés ellentmondásai között – gyakorlati példákkal, inspiráló előadásokkal és közvetlen szakmai párbeszéddel.
Kiemelt szakmai újdonság: a „Zöld Könyv” bemutatása
Az idei rendezvény egyik kiemelt eseménye az EdTech Koalíció „Zöld Könyvének” bemutatása, amely a 0–9 éves korosztály digitális jóllétére és tudatos nevelésére kínál konkrét irányelveket és beavatkozási javaslatokat.
A dokumentum választ ad arra,
-hogyan csökkenthetjük a korai képernyőhasználat ártalmait,
-miként támogathatjuk a családokat és pedagógusokat,
-és hogyan alakíthatunk ki valóban gyermekbarát digitális környezetet.
Mi vár rád a konferencián?
Délelőtt inspiráló szakmai előadások neves kutatóktól és szakértőktől, délután 12 interaktív workshop három korosztályban – a legkisebbektől a kamaszokig.
Olyan gyakorlatias tudást adunk, amit már másnap alkalmazhatsz otthon vagy az iskolában.
Egész nap kiállítók, akik bemutatják legújabb programjaikat, módszertanaikat és eszközeiket a gyermekek digitális jóllétének támogatására.
Ha itt leszel,
-választ kapsz a leggyakoribb digitális nevelési kérdésekre,
-megismerheted a legfrissebb kutatásokat,
-és kapcsolatba léphetsz azokkal, akik ugyanazon dolgoznak, mint te:
hogy a gyerekek a digitális térben is biztonságban és egyensúlyban fejlődhessenek.
A részvétel ingyenes, de regisztrációhoz kötött.
https://forms.gle/LxrXz6QRcjhq3Lrk9
További Információ: https://digitalisgyermekjollet.hu/dgyjkk/
Az esemény szervezője EdTech Hungary Zrt. EdTech Koalíció támogató az NMHH

European Cybersecurity Hackathon 2025
2025-10-17 14:00 - 2025-10-19 17:00
It’s an intense three-day innovation marathon where teams tackle real-world cybersecurity challenges – from IoT vulnerabilities to AI-driven attacks and critical infrastructure protection. Bring your ideas, build prototypes, and present your solutions to an expert jury.

HunCERTalks 2025 október - Ipari kiberbiztonság
2025-10-15 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
Októberben ismét HunCERTalks meetup, ezúttal az ipari kiberbiztonság a téma.
Az ipari kibervédelem egyre fontosabb téma, hisz minél több digitalizációval találkozunk a termelés területén, annál sérülékenyebbek lehetnek a rendszerek. A 2025. október 15-i HunCERTalks meetupon arról lesz szó, hogyan készülhetünk fel az ipari kiberbiztonság kihívásaira.
A gyártósoron robotok, a projekt alapjai felhőben, a gyártási folyamat egy része pedig már AI-jal megy – de mi történik, ha valaki bejut a hálózatba? Hogyan lehet elkerülni, hogy a jövő okosgyárai potenciális veszélyforrások legyenek? És hol tart most az ipari kibervédelem? Többek közt ezen kérdések körül forog az októberi HunCERTalks meetup.
Helyszín: 1111 Budapest, Lágymányosi utca 11., 6. emelet
Időpont: 2025. október 15, 17:00 – 20:00
Program:
17:00 – 17:15 – Érkezés
17:15 – 18:30 – Előadások
18:30 – 20:00 – Networking
Előadók:
Tóth József, üzletfejlesztési vezető, Hepenix Kft.
Rigó Ernő, osztályvezető, HUN-REN SZTAKI
Radványi Patrik, fejlesztő, HUN-REN SZTAKI
A részvétel ingyenes, de regisztrációhoz kötött, a meetupon fényképek és videófelvétel készül. Az esemény sajtónyilvános.

Alverad-Bánki Nemzetközi Kiberbiztonsági és Kutatás-Fejlesztési Konferencia
2025-10-15 08:30 - 16:30 | Óbudai Egyetem Bánki Donát Gépész és Biztonságtechnikai Mérnöki Kar, József krt. 6., Budapest, 1081
Az Óbudai Egyetem Bánki Donát Gépész és Biztonságtechnikai Mérnöki Kara és az Alverad Technology Focus Kft közös szervezésében 2025. október 15-én rendezzük meg nemzetközi tudományos konferenciánkat, hibrid formában, amelynek a nyelve magyar és angol.
A rendezvény célja, hogy a legújabb hazai és nemzetközi kutatási eredményeket a szakértő közönség számára elérhetővé tegyük, továbbá lehetőséget biztosítsunk a fiatal kutatók, a PhD hallgatók számára a publikációs gyakorlat megszerzésére, diplomamunkák eredményeinek bemutatására. Célunk továbbá, hogy a társ egyetemek oktatói és hallgatói, valamint kollégáink tudományos kapcsolatai elmélyüljenek.
A konferencia szakmai területei:
• Kiberbiztonság
• IKT technológiák
• IoT és OT rendszerek
• Mesterséges intelligencia
• Egészségügy adatbiztonsági kérdései
• Biztonságtechnika
• Kutatás fejlesztés
• Mechatronika
• Erasmus
• Diplomamunka előadások
Az esemény nyilvános, a részvétel előzetes regisztrációhoz kötött.
A konferenciáról további információk találhatóak az alábbi weboldalon: https://bgk.uni-obuda.hu/alverad-banki-kiberkonferencia-2025/
Angol nyelven a következő linken érhető el a tájékoztató: https://bgk.uni-obuda.hu/en/alverad-banki-international-conference-on-cybersecurity-and-research-development/

Com-Forth Café Szakmai Reggeli: Fókuszban a kiberbiztonság
2025-10-14 08:30 - 12:00 | Com-Forth Kft., Dunavirág utca 2-6., Budapest, 1138, Hungary
Az ősz folyamán 3 alkalommal is várunk a Com-Forth Café Szakmai Reggeli eseményeinken, ahol egy napindító kávé és némi könnyed harapnivaló után körbejárjuk az ipari kiberbiztonság aktuális kérdéseit.
Időpontok és témák:
2025.10.14. – Fókuszban a kiberbiztonság: Modern ipari hálózati kommunikációs eszközökkel a biztonságos OT rendszerekért
Vendég: Fekete Zoltán (Moxa, Field Application Engineer)
2025.11.12. – IT-OT konvergencia: Hogyan szegmentáljunk biztonságosan?
Vendég: Mateusz Konkol (TXOne, Sales Director)
2025.11.27. – Industrial Remote Access: Biztonságos távoli elérés megoldások
Vendég: Nils Haza (Cyolo, Sales Engineer)
Az egyes alkalmak állandó résztvevői a Com-Forth részéről Bóna Péter (CEO) és Melegh György (Pre-sales & Support mérnök).
Helyszín: Com-Forth iroda, 1139 Budapest, Dunavirág utca 2-6.
A férőhelyek száma limitált, mert célunk, hogy valóban kötetlen és őszinte beszélgetések, szakmai diskurzusok alakulhassanak ki, és akár személyre szabott tanácsokkal is segíthessünk az ipari digitalizációs és kiberbiztonsági törekvéseid elérésében.
A részvétel ingyenes, de előzetes regisztrációhoz kötött.

Amit a biztonság és jogszerűség érdekében tudni kell: DIGITÁLIS ÜGYFÉLVÉDELEM
2025-10-08 17:00 - 18:30 | Katona József Könyvtár, Piaristák tere 8., Kecskemét, 6000
Ahhoz, hogy az online és az offline virtuális világ személyes, társadalmi és üzleti kockázatait felelősséggel tudjuk vállalni, szükségszerű megismernünk „a digitalizáció természetét”, valamint a materiális világban szokatlan, újszerű jelenségek — mint például az online előfizetések, a felhőszolgáltatások és a mesterséges intelligencia — biztonságos kezelésének módját és gyakorlati lehetőségeit.
Fókusztémák vállalkozók és ügyintézők részére:
• A digitalizáció természete: Más világ!
• A magánélet szent és sérthetetlen
• Miben más a céges és a magáncélú adatkezelés?
• Előírások és javaslatok a digitális ügyfélvédelemhez
Az üzleti életben minden ügyfelünkért, szakmai partnerünkért és munkatársunkért is felelősek vagyunk!
A kecskeméti könyvtári rendezvénysorozat társadalmi szerepvállalás, így minden érdeklődő számára INGYENES!

Fenyegetések a kibertérben 3.0 – trendek és tendenciák a kiberbűnözésben
2025-10-08 00:00 - 2025-10-09 23:59 | Danubius Hotel Aréna, Ifjúság útja 1-3., Budapest, 1148
A konferencia alapvető célja, hogy tovább erősítse a kibertérben jelentkező fenyegetések, valamint a kiberbűnözés elleni közös fellépést.
A rendezvény fókuszában az online csalások aktuális módszerei, a zsarolóvírusokkal szembeni fellépés lehetőségei, továbbá a gyermekek sérelmére elkövetett online bűncselekmények visszaszorítása állnak.

10. CyberSec NCC-HU International Day
2025-10-07 00:00 - 23:59 | Millenáris Park, Kis Rókus u. 16-20, Budapest, 1024
A szakmai esemény célja, hogy bemutassa a nemzeti és európai kibervédelmi közösségek szerepét, ösztönözze az NCC-k közötti együttműködést, és feltárja az EU által finanszírozott innovációs és fejlesztési lehetőségeket. A résztvevők betekintést nyerhetnek az NCC-HU tevékenységeibe, és megismerhetik, hogyan támogatja a központ az EU által finanszírozott programokat, megismerve az Európai Kiberbiztonsági Kompetenciaközpont (ECCC) működését is.
A program során szó lesz a kiberbiztonsági szakemberek utánpótlásáról, a tehetségek fejlesztéséről, a nemzeti közösségek európai szintű integrációjáról, valamint gyakorlati példákon keresztül ismerhetjük meg a kibertámadások kezelését.
A konferencia lehetőséget biztosít a szakmai párbeszédre, a tudásmegosztásra és a közös stratégiai gondolkodásra a kibervédelem jövőjéről.

Október 6.: A magyar kibervédelmi ökoszisztéma fókuszban
Október 7.: Nemzetközi együttműködés, európai előadókkal és résztvevőkkel

Főbb témák:

EU-s kibervédelmi együttműködés és finanszírozási lehetőségek
Stratégiai támogatás a KKV-k számára a kiberbiztonsági innovációban
Legjobb gyakorlatok a sérülékenységvizsgálatban és incidenskezelésben
Ipari kibervédelem és információbiztonsági auditok
A mesterséges intelligencia és a deepfake technológiák szerepe a kiberbiztonságban
Kiberpszichológia és új irányok a tudatosságnövelésben

A teljes programlista az alábbi hivatkozáson tekinthető meg: Program
Részvétele vendégként nagyban hozzájárul a szakmai program sikeréhez, és lehetőséget biztosít tapasztalatainak, meglátásainak és ajánlásainak megosztására a nemzeti és uniós szintű kibervédelmi közösséggel.
A részvétel ingyenes, de regisztrációhoz kötött.
További információ: ncc-hu@ncc.gov.hu
A regisztrációra az alábbi két lehetőség biztosított:

CyberSec weboldal: kérjük, az űrlap „nap” mezőjén válassza a „CyberSec NCC-HU (2025.10.07. – kedd)”, vagy „Mindkettő” lehetőséget!
ncc-hu@ncc.gov.hu Emailben történő regisztráció során az erre vontakozó adatkezelési tájékoztató megismerése kötelező!

10. CyberSec konferencia
2025-10-06 00:00 - 23:59 | Millenáris Park, Kis Rókus u. 16-20, Budapest, 1024
Az NBSZ NKI idén tízedik alkalommal rendezi meg a CyberSec elnevezésű kiberbiztonsági konferenciáját a Kiberbiztonsági Hónap keretein belül. Ez a fontos évforduló kivételes lehetőséget teremt arra, hogy áttekintsük az elmúlt évek eredményeit, valamint közösen alakítsuk ki a jövő kiberbiztonsági kihívásaira adandó stratégiai válaszokat.
Az esemény a Millenáris D épületében kerül megrendezésre, immár két teremben párhuzamosan zajló programokkal, így a résztvevők szélesebb körű szakmai témák közül választhatnak, és még inkább személyre szabottan építhetik saját konferenciaélményüket. A program gördülékeny és színvonalas lebonyolításáról pedig két tapasztalt műsorvezető gondoskodik.
A 10. CyberSec résztvevői betekintést nyerhetnek az NBSZ NKI működésébe, megismerhetik a digitális bűnözés elleni hatósági fellépéseket, a sérülékenységvizsgálatok és incidenskezelés aktuális gyakorlatait. A konferencia fókuszában az információbiztonsági ellenőrzések, az ipari kibervédelem, az állami honeypotok működése, a mesterséges intelligencia és deepfake-technológiák jelentette kihívások, valamint a kiberpszichológia és a tudatosság növelése áll.
A konferencia részletes programja erre a linkre kattintva érhető el.

Hacktivity 2025 Conference
2025-10-03 00:00 - 23:59 | Lurdy Konferencia-és Rendezvényközpont, Könyves Kálmán krt. 12-14., Budapest, Pest, 1097, Magyarország
A Hacktivity, Közép- és Kelet-Európa vezető IT-biztonsági fesztiválja, 2003-as indulása óta a kiberbiztonsági közösség meghatározó eseményévé vált. Ami kezdetben egy szerény találkozó volt biztonsági szakértők számára, hogy tapasztalatot cseréljenek, mára világszerte elismert rendezvénnyé nőtte ki magát, amely évente mintegy 500 látogatót vonz a régiónkból és a világ minden tájáról.

HUNOG_3
2025-10-01 12:00 - 2025-10-02 17:00 | 3233 Mátraháza, Ózon u. 1., Mátraháza, Ózon u. 1., 3233, Magyarország
Magyarország internethálózattal foglalkozó műszaki konferenciája.

Menta ’25
2025-09-30 08:30 - 18:00 | Budapest Music Center, Mátyás utca 8., Budapest, 1093
A MENTA a digitális gazdaság meghatározó szereplőinek a találkozóhelye, ahol a jövőt formáló felsővezetőkkel és döntéshozókkal vitatjuk meg a technológiai és társadalmi változásokat, trendeket, jó gyakorlatokat.
Napjainkban egy új világrend formálódik, ahol a technológia – különösen a mesterséges intelligencia, a kiberbiztonság, a digitális szuverenitás és a félvezetőipar – nem csupán eszköz, hanem stratégiai tényező a politikai és gazdasági viszonyok alakításában. De valójában milyen szerepet tölt be a technológia ebben az átalakulásban: formálója vagy elszenvedője az új korszaknak?
A Menta ’25 konferencián a kiberbiztonság kiemelt figyelmet kap:
* Előadás: Hacktivisták, proxy csoportok, kiber önkéntesek – a nem állami szereplők katonai kiberműveletekben való részvételének jövője
* Panelbeszélgetés: Hogyan teremthetjük meg a sikeres audit és más törvényi követelmények feltételeit szervezetünknél

Kutatók Éjszakája - Kiberbiztonság a gyakorlatban, avagy hogy ne viselkedjek online
2025-09-26 17:30 - 19:30 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A kiberbűnözők nem csak cégeket támadnak, hanem egyéneket is, és egyre több átverés vezet oda, hogy a gyanútlan internetezők komoly összegeket buknak. Megelőzhető az áldozattá válás? Mit tegyünk, és mit ne tegyünk? Kiberbiztonsági előadás a Kutatók Éjszakáján.

CyberQuest CTF verseny
2025-09-26 00:00 - 2025-10-05 23:59 | Online
Az Óbudai Egyetem Neumann János Informatikai Kara idén is megrendezi a már-már hagyománnyá vált CTF versenyét.
Itt a lehetőség, hogy felfedezd a kibertér titkait és bebizonyítsd, hogy a legkreatívabb támadók egyike vagy! A CyberQuest izgalmas Capture the Flag (CTF) versenyre invitál, ahol változatos kiberbiztonsági kihívásokon keresztül kell megtalálnod az elrejtett flag-eket.
A CyberQuest egy izgalmas kaland, ahol összemérheted tudásod a szakma legjobbjaival, új technikákat sajátíthatsz el, amikkel eddig még nem találkoztál, szembesülhetsz számodra eddig ismeretlen sérülékenységekkel.
Különleges meglepetésekkel készülünk, hiszen egy helyszíni döntő keretében értékes nyereményekkel gazdagodhatsz.

ITBN CONF-EXPO 2025
2025-09-24 08:00 - 17:00 | Nem szeretném megadni
ITBN 2025 – Protect Your AI-Sensitive
Az ITBN idén minden eddiginél mélyebb és személyesebb kérdéseket feszeget. Az AI hatása már messze túlmutat a technológián – befolyásolja döntéseinket, kapcsolatainkat és mindennapi életünket.
De hogyan óvhatjuk meg adatainkat és privát szféránkat egy olyan világban, ahol az AI egyre nagyobb szerepet kap?

EU RED: Mit jelent az EU új szabályozása a Wi-Fi, 4G/5G rádiófrekvenciás eszközökre nézve?
2025-09-18 14:00 - 15:00 | Online
Az Európai Unió a végfelhasználók biztonságának védelmében számos lépést tett a közelmúltban. Ennek egyik újabb állomása a korábbinál szigorúbb RED (Radio Equipment Directive) kiberbiztonsági szabályozás, amelyet a gyártóknak minden rádiófrekvenciás eszközre alkalmazniuk kell 2025. augusztus 1-től.
Az ipari hálózati berendezések egyre gyakrabban kapcsolódnak közvetlenül az internethez vagy más, sebezhető hálózatokhoz. Az új szabályozás célja, hogy növelje a végfelhasználók biztonságát, csökkentse a sebezhetőségeket, így a rádiófrekvenciás eszközök még ellenállóbbak legyenek az adatlopásokkal, támadásokkal szemben. A RED az alapértelmezett biztonságot (security by default) és a beépített védelem (security by design) elvét írja elő.
A szabályozásnak köszönhetően mostantól még megbízhatóbb, biztonságosabb és fenntarthatóbb eszközök kerülnek forgalomba.
Ha olyan ipari hálózati kommunikációs eszközökre van szükséged, amelyek megfelelnek a RED szabályozásnak, nem kell sokáig keresgélned! A Com-Forth kiemelt beszállítói közül már többen is megtették a szükséges lépéseket, hogy termékeik megfeleljenek az új követelményeknek. Várunk élő webinárunkon, ahol áttekintjük ezeket a direktíva vonatkozásaiban.
Időpont:
2025. szeptember 18. (csütörtök)
14:00-15:00
ELŐADÓINK:
Kelecsényi Péter Robustel, Sales Director Eastern Europe
Melegh György, Com-Forth Kft., Presales & Support mérnök
Bővebb információ és regisztráció: https://info.comforth.hu/eu-red-robustel-moxa-webinar-2025-09-18

HunCERTalks szeptember 2025: Kibervédelem × jövőbeli kihívások
2025-09-17 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A végtelen hálózatokba kapcsolt valóság már rég eljött, de az egyre fejlettebb technológiák szó szerint új határokat húznak – mind földrajzi, mind kiberbiztonsági értelemben. Az egyre inkább előre törő űreszköz-kutatás olyan kihívásokat rejt, amikre már most fel kell készülni, nem beszélve az egyre fejlettebb járművek és robotika gépi érzékelést érintő, potenciális támadási felületeiről. Ezekre fókuszál a HunCERTalks második, 2025 / 2026-os évadának első eseménye, ami a „Kibervédelem × jövőbeli kihívások” címet viseli.
Előadók:
Prof. Dr. Kozlovszky Miklós (HUN-REN SZTAKI, Óbudai Egyetem) – Űreszközök kiberbiztonsága
Rigó Ernő (HUN-REN SZTAKI) – Autonóm jármű elleni kibertámadás
Dr. Horváth András (PPKE) – Neurális hálózatok támadás alatt: mennyire megbízható a mesterséges intelligencia?

Amit egymás védelme érdekében tudnunk kell: DIGITÁLIS KÖZÖSSÉGVÉDELEM
2025-09-17 17:00 - 18:30 | Katona József Könyvtár, Piaristák tere 8., Kecskemét, 6000
A kecskeméti Másfél Órás Beszélgetések programsorozat
2025. szeptember 17-én, szerdán, 17 órakor
folytatódik a kecskeméti Katona József Könyvtár 2. emeletén, a Közösségi fejlesztő térben.
Az ötödik rész címe:
Amit egymás védelmében tudnunk kell: DIGITÁLIS KÖZÖSSÉGVÉDELEM
Ahhoz, hogy az online és az offline virtuális világ személyes és közösségi kockázatait felelősséggel tudjuk vállalni, szükségszerű megismernünk „a digitalizáció természetét”, valamint a materiális világban szokatlan, újszerű jelenségek — mint például a közösségi média és a mesterséges intelligencia — biztonságos kezelésének módját és gyakorlati lehetőségeit.
Fókusztémák pedagógusok és közösségvezetők részére:
• A digitalizáció természete: Más világ!
• A digitális világban védtelenek vagyunk
• Mit kérhetünk a közösségtől, és mit kell tiltani?
• Ajánlások a digitális közösségvédelemhez
A társadalmi közösségünkben minden ismerősünkért felelősek vagyunk!
A kecskeméti könyvtári rendezvénysorozat társadalmi szerepvállalás, így minden érdeklődő számára INGYENES.
—
#digitálisSZEMÉLYvédelem
#digitálisKÖZÖSSÉGvédelem

Információvédelem menedzselése CXVII Szakmai Fórum
2025-09-17 09:30 - 13:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
A Hétpecsét Információbiztonsági Egyesület meghívja Önt, a 2025 Szeptember 17-én tartandó, „Információvédelem menedzselése CXVII Szakmai Fórum” rendezvényére.
A rendezvény ingyenes, de regisztrációhoz kötött!

„Tegyünk együtt egy jobb internetért” - 15. Média- és internetkonferencia
2025-09-11 00:00 - 2025-09-12 23:59 | Magyar Telekom székház 1097 Budapest Könyves Kálmán krt. 36., Könyves Kálmán krt. 36., Budapest, 1097
Szeptember 11–12-én immár 15. alkalommal rendezzük meg a Média- és internetkonferenciánkat a Magyar Telekom Székházban.
Az idei konferenciára ismét két napon keresztül várjuk azokat, akik szeretnék jobban megismerni, megérteni az online világ működését, hatásait és jövőjét.
A programban lesznek inspiráló előadások elismert szakértőktől, kerekasztal-beszélgetések aktuális digitális és társadalmi témákról, lehetőség a szakmai párbeszédre és tapasztalatcserére.
A részvétel ingyenes, de regisztrációhoz kötött.

HunCERTalks 2025. július: Kiberbiztonság az egészségügyben
2025-07-02 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A júliusi meetupon az egészségügy kiberbiztonsági kérdései lesznek a középpontban. Milyen kihívásokat jelent a modern egészségügyi rendszerek védelme? Milyen mélyre érdemes leásni, ha olyan minősített személyes adatokkal dolgozunk, mint amilyet az egészségügyi adatok jelentenek? Kiknél pattog a labda: az egészségügynél, vagy inkább a kibervédelmi szakmánál? Többek között ezekre a kérdésekre keresi a választ a 2025. július 2-án rendezett HunCERTalks meetup.
Helyszín: 1111 Budapest, Lágymányosi utca 11., 6. emelet
Időpont: 2025. július 2, 17:00 – 20:00
Program:
17:00 – 17:30 – Érkezés
17:30 – 18:30 – Előadások
18:30 – 20:00 – Networking
Előadások: TBA
A rendezvény ingyenes, de regisztrációhoz kötött. A rendezvényen kép és hangfelvétel készülhet.

Elektronikus aláírás napja
2025-06-30 09:00 - 17:00 | HUN-REN SZTAKI Kende Nagytanács, Kende u. 13-17, Budapest, 1111
A Magyar Elektronikus Aláírás Szövetség (MELASZ), az INTEGRITY Kft. és a Számítástechnikai és Automatizálási Kutatóintézet (SZTAKI), valamint az Internet Szolgáltatók Tanácsa (ISZT) hagyományteremtő szándékkal útjára indítja az “Elektronikus aláírás napja” rendezvényt.
A szervezők célja az, hogy
– Magyarországon is legyen lehetőség az elektronikus aláírás népszerűsítésére minél szélesebb körben,
– az aláírásokkal kapcsolatos aktuális, szakmai ismeretek felhasználóbarát módon hozzáférhetőek legyenek, továbbá
– jöjjön létre egy olyan fórum, ahol minden érdeklődő a számára szükséges információhoz első kézből hozzájuthat.
Az előadások felölelik az elektronikus aláírási terület történeti áttekintését, valamint az elmúlt években bekövetkezett jogi és technológiai változásokat. Minden évben aktuális érdekességek lesznek bemutatva az elektronikus aláírások területéről, és bepillantást lehet nyerni a jövőben várható megoldások világába is. A megbízható gazdaság egyik alappillérének számító elektronikus hitelesítési, aláírási, és bélyegzési technológiák terén folyamatosan zajlanak kutatási-fejlesztési tevékenységek. 2025-ben a témák várhatóan az eIDAS2 körül forognak különböző szinteken. Várható előadás az elkészült vagy épp készülés alatt lévő implementációs rendeletekről, a magyar jogszabályokról, azok implementálásáról, és a DÁP-ról is.

RelNet Partnernap 2025
2025-06-05 08:30 - 22:30 | Normafa Rendezvényház, Hegyhát út 16, Budapest, 1121
Szeretettel várjuk június 5-én viszonteladó és végfelhasználó partnereinket, valamint gyártóinkat az idei RelNet Partnernapon! Izgalmas szakmai előadásokkal, kötetlen kikapcsolódással és élménydús esti programmal készülünk Budapest egyik legszebb zöldövezetében.
Dátum: 2025. június 5. (csütörtök)
Helyszín: Normafa Rendezvényház (1121 Budapest, Hegyhát út 16.)
Az esemény során a Normafa Rendezvényház hangulatos környezetében lehetőség lesz szakmai tájékozódásra és kapcsolatépítésre, de kikapcsolódással, finom ételekkel és italokkal, valamint egy felejthetetlen koncertélménnyel is várjuk a vendégeinket!
Tervezett program:
08:30-09:00 Érkezés, regisztráció
09:00-09:40 Nyitóelőadás a RelNet munkatársától
09:40-12:30 Délelőtti gyártói és vendégelőadások (20 perces blokkok, kávészünetekkel)
12:30-13:30 Ebéd
13:30-16:00 Délutáni gyártói és vendégelőadások (20 perces blokkok, kávészünetekkel)
16:00-17:00 Kikapcsolódás, kötetlen beszélgetések (részletek hamarosan!)
18:00-20:00 Svédasztalos vacsora
20:00-21:30 Péterfy Bori & Love Band – élő koncert
21:30-23:00 Buli
Fontos: A tervezett programot rendszeresen frissítjük, ezért javasoljuk, hogy látogass vissza erre az oldalra többször is! A változtatás jogát fenntartjuk.
Regisztráció
A regisztráció már elérhető honlapunkon. Jelentkezz mihamarabb, hogy biztosítsd helyed az év egyik legnépszerűbb partneri eseményén!
Kérjük, mentsd el a naptáradba a június 5-i dátumot, vagy – miután bejelentkeztél a honlapunkra – regisztrálj a „Jelentkezés a rendezvényre” gombra kattintva.
Töltsünk el újra együtt egy hasznos és emlékezetes napot 2025. június 5-én!
MEGKÖZELÍTÉS
Autóval: Eötvös út – Hegyhát út vagy Széchenyi emlékút-Hegyhát út. A parkolás a rendezvényház, illetve a kisvasút parkolójában, valamint a környező utcákban is ingyenes.
BKK: Fogaskerekű Széchenyi-hegy végállomás vagy a 21-es busz Ordas úti megállója.

KiberReggeli 2025
2025-05-30 09:00 - 11:00 | Nemzetbiztonsági Szakszolgálat, Törökvész út 32-34., Budapest, 1022, Magyarország
A KiberReggeli egy évente megrendezésre kerülő rendezvény, melyre az NBSZ NKI-val együttműködő szervezetek és cégek képviselői kapnak meghívást. Az esemény lehetőséget biztosít a résztvevők számára a tapasztalatok cseréjére és a szakmai kapcsolatok építésére.

ISACA Konferencia 2025
2025-05-29 08:00 - 17:00 | Nemzeti Közszolgálati Egyetem, Oktatási Központ 1083 Budapest, Üllői út 82. O-214-215 MULTITEREM., NKE, Oktatási Központ O-214-215 Üllői út 82., Budapest, 1083
Szeretettel hívunk az éves ISACA Konferenciánkra, amit 2025. május 29-én rendezünk meg a Nemzeti Közszolgálati Egyetem Oktatási központjában, Budapesten.
A rendezvény remek alkalom a kollégákkal, üzleti partnerekkel és informatikai biztonsági szakértőkkel való összejövetelre egy szakmai környezetben, valamint az általunk kínált érdekfeszítő előadások befogadására.

HunCERTalks 2025. május: Sajtó, tömegtájékoztatás, kiberbiztonság
2025-05-28 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A kiberbiztonság egyik alapszabálya, hogy amíg egy sérülékenységről senki sem tud, addig az nincs is – aztán persze előbb-utóbb rosszakarók szereznek róla tudomást, és onnantól kész a baj.
Milyen felelőssége van a kibervédelmi tudatosságban a szaksajtónak?
Hogyan lehet tömegkommunikációs eszközökkel harcolni egy biztonságosabb internetért? Egyáltalán lehet?
És mit kezd a média az őket is fenyegető kibertámadásokkal?
Többek közt ezekre a kérdésekre keresi a választ a 2025. májusi HunCERTalks meetup.
Helyszín: HUN-REN SZTAKI, 1111 Budapest, Lágymányosu utca 11., 6. emelet
Időpont: 2025. május 28, 17:00 – 20:00
Program:
17:00 – 17:30 – Érkezés
17:30 – 18:30 – Előadások
18:30 – 20:00 – Networking
Előadók:
TBA
A rendezvény ingyenes, de regisztrációhoz kötött. A rendezvényen kép és hangfelvétel készülhet.

Shadow IT a kibertörvényen innen és túl - vendégünk Dr. Krasznay Csaba
2025-05-28 09:30 - 10:30
Hogyan tekint a Shadow IT-re a Kiberbiztonsági törvény, a DORA, és általában az Információ biztonsági szabályozások?
Mi a különbség a Shadow IT és a sima IT között, mire érdemes figyelni az IT vezetőknek, az üzemeltetőknek és a biztonsági szakembereknek?
Vendégünk Dr. Krasznay Csaba a Nemzeti Közszolgálati Egyetem docense, a The Prof and the Geek csatorna és az egész ország első számú kiberbiztonsági oktatója!
Regisztráció:
https://webinars.scirge.com/sessions/shadow-it-a-kibert-rv-nyen-innen-s-t-l—vend-g-nk-krasznay-csaba-5686360488#/?source=knpt
